
ZMLUVA O DIELO č.
uzatvorená v súlade s § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) na zákazku „Revitalizačné opatrenie - Zlepšenie vodného režimu na kanálovej sieti na pravej strane Ondavy a nadlepšovanie prietokov v Trnávke - 1. etapa“ (ďalej len „Zmluva“)

Zmluvné strany
Objednávateľ:	 	
Obchodné meno:		SLOVENSKÝ VODOHOSPODÁRSKY PODNIK, štátny podnik	
Sídlo:			Karloveská 2, 841 04 Bratislava – mestská časť Karlova Ves	
IČO:			36 022 047	
DIČ:			2020066213
IČ DPH:			SK2020066213
Registrácia:		zapísaný v Obchodnom registri MS Bratislava III, oddiel: Pš, vložka č.: 427/B
Štatutárny orgán: 	Ing. Jozef Moravčík, generálny riaditeľ
Bankové spojenie:	Všeobecná úverová banka, a. s.
IBAN: 			[-]
Kontaktná osoba:		[-], tel. [-], e-mail: [-]
(ďalej len „Objednávateľ“)

a

Zhotoviteľ:		
Obchodné meno:		[●]
Sídlo:			[●]
IČO: 			[●]
DIČ:			[●]
IČ DPH:			[●]
Registrácia:		zapísaný v [●]
Štatutárny orgán:		[●]
Bankové spojenie:	[●]
IBAN: 			[●]
Kontaktná osoba:		[●], tel. [●] ,e-mail: [●]
(ďalej len „Zhotoviteľ“)
[bookmark: _Toc442776529](„Objednávateľ“ a „Zhotoviteľ“ spolu ďalej len „Zmluvné strany“)

Preambula

Táto Zmluva bola medzi Zmluvnými stranami uzatvorená ako výsledok verejného obstarávania zákazky s názvom „Revitalizačné opatrenie - Zlepšenie vodného režimu na kanálovej sieti na pravej strane Ondavy a nadlepšovanie prietokov v Trnávke - 1. etapa“, ktorá bola vyhlásená Objednávateľom ako verejným obstarávateľom postupom podľa § 110 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO”). Zákazka je obstarávaná elektronicky prostredníctvom IS EPVO v rámci elektronickej platformy, ktorá je dostupná na internetovej adrese https://www.isepvo.sk/. 

I. PREDMET ZMLUVY  

1.1 [bookmark: _Ref278667449]Zmluvné strany sa dohodli, že predmetom Zmluvy je záväzok Zhotoviteľa na základe podmienok a požiadaviek dohodnutých Zmluvou je oprava ovládania zasúvadiel na nápustnom (odbernom) objekte z Tople do Manovho kanála na hati v Sečovskej Polianke s následným prečistením odberného objektu od sedimentov a oprava pohyblivých častí štrkových výpustov na hati za účelom pravidelného periodicky sa opakujúceho prepúšťania sedimentov rieky Topľa cez hať a prečistenie koryta od sedimentov hlavne v mieste odberného objektu.
1.2 Rozsah všetkých prác a úkonov Zhotoviteľa je podrobne popísaný v Prílohe č. 1 tejto Zmluvy – Cenová ponuka (Rozpočet). 
1.3 Zhotoviteľ je povinný vykonať najmä nasledovné práce:   
1.3.1 Oprava ovládania zasúvadiel na nápustnom objekte z Tople do Manovho kanála na hati Sečovská Polianka
· Oprava stavidlového uzáveru nápustného objektu do Manovho kanála o priemere 2 x 1500 mm
· Výmena tesnenia stavidlového uzáveru, oprava dorazov a vodiacich profilov stavidlového
· uzáveru
· Výmena servopohonov, vrátane polohového snímania a momentového istenia. vrátane
· výhrevných telies
· Zabezpečenie riadiaceho rozvádzača pre miestne ovládanie servopohonov stavidiel Manovho kanála a stavidlových tabúľ štrkových výpustov s možnosťou výstupu na diaľkové ovládanie, vrátane nových stojanov servopohonov
· Zabezpečenie trapézových matíc, skrutiek, vodiacich tyčí a konzol
· Prečistenie nápustného objektu do Manovho kanála

1.3.2 Oprava stavidiel štrkových výpustov na hati Sečovská Polianka
· Výmena stavidlových tabúľ v počte 2 ks o rozmeroch 3000 x 2500 mm
· Oprava zdvíhacieho zariadenia, výmena olejových náplní v prevodovkách, výmena ložísk, tesnení a guferi,
· Oprava elektroinštalácie a koncových polohových spínačov,
· Oprava prahov štrkových vypustí
· Oprava osvetlenia, oprava oceľovej podlahy. oprava oplotenia. prevedenie náterov a výmena zábradlia
[bookmark: _Ref121043327]
(plnenia špecifikované v bode 1.1 až 1.3 Zmluvy spolu aj ako „Dielo“)

1.4 Dielo v sebe zahŕňa všetku činnosť Zhotoviteľa smerujúcu k jeho realizácii a všetko plnenie, ktoré má Zhotoviteľ vykonať preto, aby bolo Dielo riadne vykonané.
1.5 Objednávateľ sa zaväzuje poskytnúť potrebnú súčinnosť pri plnení Diela Zhotoviteľom, riadne vykonané Dielo prevziať a zaplatiť Zhotoviteľovi cenu Diela v súlade s Článkom III. Zmluvy.

[bookmark: _Toc442776545]II. MIESTO A ČAS VYKONANIA DIELA

II. [bookmark: _Ref11925695][bookmark: _Ref100224176]
2.1 Zhotoviteľ je povinný vykonať Dielo na mieste Hať Sečovská Polianka, Topľa v rkm 5,200, okres Vranov nad Topľou, Prešovský kraj (ďalej len ako „Miesto plnenia“).
2.2 Zhotoviteľ je povinný riadne vykonať a protokolárne odovzdať Dielo Objednávateľovi v lehote najneskôr do 30.06 2026. 
2.3 Zhotoviteľ nie je v omeškaní so splnením záväzku vykonať Dielo v lehote podľa bodu 2.2 Zmluvy v prípade, ak je Objednávateľ v omeškaní s poskytnutím súčinnosti, ktorú je Objednávateľ povinný poskytnúť Zhotoviteľovi podľa Zmluvy. 
2.4 Objednávateľ sa zaväzuje písomne (e-mailom) vyzvať Zhotoviteľa na prevzatie Miesta plnenia najneskôr do 5 pracovných dní odo dňa nadobudnutia účinnosti Zmluvy s tým, že súčasne oznámi Zhotoviteľovi i deň odovzdania Miesta plnenia. Zhotoviteľ Objednávateľovi písomne/e-mailom potvrdí deň odovzdania Miesta plnenia najneskôr v lehote 2 pracovných dní od doručenia oznámenia, alebo navrhne iný neskorší deň v rozmedzí najneskôr 3 pracovné dni od navrhovaného dňa. Ak sa v lehote podľa predchádzajúcej vety Zhotoviteľ k navrhnutému termínu odovzdania Miesta plnenia nevyjadrí platí, že Zhotoviteľ s určeným dňom odovzdania Miesta plnenia súhlasí. 
2.5 V deň odovzdania Miesta plnenia sú Zmluvné strany povinné zúčastniť sa na jeho odovzdaní a prevzatí, pričom odovzdanie Miesta plnenia Objednávateľom a jeho prevzatie Zhotoviteľom potvrdia obe Zmluvné strany svojimi podpismi na písomnom Protokole o odovzdaní a prevzatí Miesta plnenia.
2.6 Pokiaľ sa Zhotoviteľ nedostaví v dohodnutý deň na odovzdanie Miesta plnenia, resp. pokiaľ sa Zhotoviteľ zúčastní odovzdávania Miesta plnenia, ale bez relevantného dôvodu odmietne Miesto plnenia prevziať, je Objednávateľ oprávnený podpísať Protokol o odovzdaní a prevzatí Miesta plnenia sám, pričom v protokole vyznačí skutočnosť, že Zhotoviteľ sa na odovzdaní Miesta plnenia nezúčastnil, alebo ho bez relevantného dôvodu odmietol prevziať. Objednávateľ Protokol o odovzdaní a prevzatí Miesta plnenia podpíše a následne jeden originál Protokolu o odovzdaní a prevzatí Miesta plnenia doručí Zhotoviteľovi.
2.7 Zmluvné strany sa dohodli, že dňom podpísania Protokolu o odovzdaní a prevzatí Miesta plnenia podľa Zmluvy sa považuje Miesto plnenia za odovzdané a prevzaté. Týmto dňom prechádza na Zhotoviteľa nebezpečenstvo škody na Diele.
2.8 Zmluvné strany nezodpovedajú za čiastočné alebo úplné neplnenie povinností daných Zmluvou v prípade (a v tom rozsahu), kedy toto neplnenie bolo výsledkom udalosti alebo okolnosti spôsobenej vyššou mocou podľa § 374 Obchodného zákonníka. 
2.9 Zodpovednosť Zmluvnej strany podľa bodu 2.4 Zmluvy nevylučuje prekážka spôsobená Vyššou mocou, ktorá vznikla v dobe, kedy povinná strana bola v oneskorení s plnením svojej povinnosti.
2.10 Pre účely tohto ustanovenia znamená „Vyššia moc“ takú mimoriadnu a neodvrátiteľnú udalosť mimo kontrolu Zmluvnej strany, ktorá sa na ňu odvoláva, ktorú objektívne pri vynaložení odbornej starostlivosti nemohla predvídať pri uzavretí Zmluvy a ktorá jej bráni v plnení záväzkov vyplývajúcich zo Zmluvy. Také udalosti môžu byť okrem ďalších prípadov predovšetkým vojny, revolúcie, požiare veľkého rozsahu, záplavy, povodne, živelné pohromy, dopravné embargá, štrajky a pod.
2.11 O vzniku a zániku Vyššej moci a jej príčinách upovedomí Zmluvná strana odvolávajúca sa na Vyššiu moc najneskôr do 5 (piatich) kalendárnych dní odo dňa, kedy sa o jej vzniku dozvedela druhú Zmluvnú stranu. Zmluvná strana odvolávajúca sa na Vyššiu moc je povinná predložiť druhej Zmluvnej strane dôveryhodný dôkaz o tejto skutočnosti.
2.12 Bez ohľadu na iné ustanovenia Zmluvy Zhotoviteľ nenesie zodpovednosť za škodu alebo stratu na Diele spôsobenú vojnou, nepokojmi alebo operáciami vojnového charakteru, inváziou, občianskou vojnou, revolúciou, nastolením vojenskej diktatúry, teroristickými činmi, konfiškáciou a znárodnením, jadrovou reakciou, jadrovým žiarením alebo zamorením a tlakovou vlnou ako aj z dôvodov, ktoré sú mimo vplyvu Zhotoviteľa a nie sú bežne poisťované na poistnom trhu.
2.13 O odovzdaní a prevzatí dokončeného Diela bude vyhotovený písomný protokol o odovzdaní a prevzatí (ďalej ako „Preberací protokol“), ktorý podpíšu oprávnení zástupcovia obidvoch Zmluvných strán.

III. CENA DIELA 
III. [bookmark: _Ref442878371][bookmark: _Ref478459470]

3.1 Celková Cena Diela, zahŕňajúca všetko plnenie realizované na základe Zmluvy, bola na základe dohody Zmluvných strán, v zmysle požiadaviek uvedených v procese verejného obstarávania a zákona č. 18/1996 Z. z. o cenách v znení neskorších predpisov stanovená podľa Návrhu na plnenie kritérií a Rozpočtu nasledovne:

	Cena bez DPH
	[●]         EUR (slovom [●])


	(ďalej len „Cena Diela“)
	



3.2 K Cene Diela bude pripočítaná DPH v zmysle platných právnych predpisov.
3.3 V Cene Diela sú obsiahnuté všetky náklady na zhotovenie Diela, vrátane materiálu a nákladov súvisiacich s dopravou Zhotoviteľa na Miesto plnenia,  ako aj všetky ostatné náklady, ktoré môžu mať vplyv na výšku celkovej Ceny Diela.
3.4 Cena Diela uvedená v tejto Zmluve je nemenná. Zmena Ceny Diela je možná za podmienok definovaných v zákone o verejnom obstarávaní.
3.5 Zmluvné strany sa dohodli, že Zhotoviteľovi od Objednávateľa nebude poskytnutý preddavok. 

IV. PLATOBNÉ PODMIENKY 
IV. 

4.1 Objednávateľ sa zaväzuje, že zaplatí Zhotoviteľovi za riadne vykonané, dodané a prevzaté Dielo Cenu Diela, a to na základe doručenej elektronickej faktúry Zhotoviteľa. Objednávateľ v súlade s § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) výslovne súhlasí s vystavením elektronickej faktúry.
4.2 Elektronická faktúra musí obsahovať náležitosti daňového dokladu a musí povinne obsahovať nasledovné údaje:
4.2.1 odkaz na Zmluvu s uvedením čísla Zmluvy Objednávateľa, prípadne aj Zhotoviteľa;
4.2.2 označenie banky a číslo účtu v tvare IBAN, na ktorý sa má platiť;
4.2.3 fakturovanú sumu;
4.2.4 názov Diela;
4.2.5 ďalšie náležitosti v zmysle zákona o DPH;
4.2.6 prílohy podľa Zmluvy.
4.3 Zhotoviteľ je oprávnený vystaviť elektronickú faktúru v deň podpísania Preberacieho protokolu podľa bodu 5.13 Zmluvy.
4.4 Prílohou faktúry musí byť fotokópia Preberacieho protokolu potvrdeného podpismi oprávnených zástupcov Zmluvných strán v súlade s bodom 2.9 Zmluvy.
4.5 [bookmark: _Ref121584600]Zhotoviteľ zašle elektronickú faktúru z e-mailovej adresy Zhotoviteľa [●] na e-mailovú adresu Objednávateľa faktury.BB@svp.sk, pričom:
4.5.1 jedna e-mailová správa môže obsahovať iba jednu prílohu (súbor). Tento súbor musí obsahovať maximálne jednu faktúru spolu s všetkými prílohami faktúry;  
4.5.2 všetky dokumenty obsiahnuté v súbore, či faktúry alebo prílohy, musia byť vo formáte PDF alebo PDF/A;
4.5.3 veľkosť prílohy e-mailovej správy nesmie presiahnuť 10 MB;
4.5.4 do predmetu e-mailovej správy Zhotoviteľ uvedie číslo faktúry; 
4.5.5 názov priloženého súboru obsahujúceho elektronickú faktúru, musí obsahovať jedno zo slov: „Faktúra“, „Dobropis” alebo „Ťarchopis“ a číslo dokladu, a nepresiahne 128 znakov, pričom veľké a malé písmená, ani diakritika nebudú rozhodujúce.
4.5.6 Zhotoviteľ, v prípade ak je to možné, pri odosielaní e-mailovej správy zaškrtne požiadavku „Požadovať potvrdenie o doručení“.
4.6 Faktúra sa považuje za prijatú zo strany Objednávateľa v deň, kedy bola na server Objednávateľa doručená e-mailová správa s priloženou faktúrou. Ak je faktúra prijatá zo strany Objednávateľa v pracovný deň, považuje sa za doručenú v tento pracovný deň. Ak je faktúra zo strany Objednávateľa prijatá v sobotu alebo v deň pracovného pokoja, považuje sa za doručenú v najbližší pracovný deň. Lehota splatnosti elektronickej faktúry sa začína počítať odo dňa jej doručenia, nie odo dňa jej prijatia. Prípadné zmeny e-mailových adries podľa bodu 4.8 Zmluvy sú účinné odo dňa ich písomného oznámenia druhej Zmluvnej strane zaslanej z pôvodnej e-mailovej adresy.
4.7 Za deň úhrady bude považovaný deň odpísania finančných prostriedkov z bankového účtu Objednávateľa. Lehota splatnosti faktúry je 30 dní odo dňa jej doručenia Objednávateľovi.
4.8 Ak bude faktúra obsahovať nesprávne údaje alebo nebude obsahovať všetky údaje a náležitosti v zmysle platných právnych predpisov, najmä podľa § 74 zákona o DPH a bodu 4.5 Zmluvy alebo ak elektronická faktúra nebude zaslaná v súlade s bodom 4.8 Zmluvy, je Objednávateľ oprávnený ju vrátiť na doplnenie Zhotoviteľovi, čím sa zastaví plynutie lehoty splatnosti faktúry a odo dňa doručenia novej riadne vyhotovenej a zaslanej faktúry začína plynúť nová 30-dňová lehota splatnosti.
4.9 Zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.

V. ZÁKLADNÉ PODMIENKY ZHOTOVENIA DIELA

5.1 Zhotoviteľ vyhlasuje, že je oprávnený vykonávať činnosti uvedené v predmete Zmluvy  a ostatné zmluvné plnenie a je plne kvalifikovaný na zhotovenie Diela. Zhotoviteľ sa zároveň zaväzuje, že Dielo vykoná úplne, správne, s využitím všetkých dostupných technických a technologických poznatkov a vedomostí a s odbornou starostlivosťou a odborne spôsobilými osobami oprávnenými na vykonávanie činností podľa tejto Zmluvy.
5.2 Zhotoviteľ sa zaväzuje pred začatím búracích a montážnych prác zabezpečiť primeranú ochranu interiéru, najmä podláh, nábytku a ostatného vybavenia objednávateľa, proti prachu a mechanickému poškodeniu vhodnými ochrannými prostriedkami.
5.3 Zhotoviteľ v plnom rozsahu zodpovedá za škody na majetku objednávateľa, ktoré vzniknú v dôsledku neodbornej manipulácie, zanedbania ochranných opatrení alebo porušenia technologických postupov pri realizácii diela.
5.4 Zhotoviteľ je povinný udržiavať na mieste plnenia poriadok a po ukončení prác odovzdať dotknuté priestory vyčistené od hrubých nečistôt, stavebného prachu a zvyškov montážnych materiálov.
5.5 Zhotoviteľ vyhlásil, že má uzatvorené platné poistenie zodpovednosti za škodu spôsobenú pri výkone podnikateľskej činnosti, ktoré kryje prípadné škody vzniknuté objednávateľovi v súvislosti s plnením tejto zmluvy.
5.6 Zhotoviteľ je povinný pred zhotovovaním Diela podľa Zmluvy oboznámiť sa so všetkými podkladmi potrebnými na poskytnutie riadneho plnenia podľa Zmluvy, s Miestom plnenia a miestnymi podmienkami, ktoré môžu mať vplyv na predmet plnenia podľa Zmluvy. V prípade, ak Zhotoviteľ zistí akékoľvek nedostatky, je povinný ich bezodkladne oznámiť Objednávateľovi. Nedostatočná informovanosť alebo mylné chápanie technického zadania nezbavujú Zhotoviteľa zodpovednosti, ani Zhotoviteľa neoprávňujú požadovať dodatočnú úhradu nákladov od Objednávateľa alebo zmenu Zmluvy.
5.7 Zhotoviteľ je povinný v primeranej lehote stanovenej Objednávateľom nahradiť materiály, výrobky a technológie, ktoré nevyhovujú dohodnutým, či stanoveným parametrom v rámci technických noriem, certifikátom a pod. platným v Slovenskej republike takými materiálmi, výrobkami a technológiami, ktoré sú plne v súlade s technickými normami a certifikátmi platnými v Slovenskej republike a dohodou podľa Zmluvy.
5.8 Zhotoviteľ zodpovedá v plnom rozsahu za škodu, ktorá vznikla Objednávateľovi alebo tretej osobe v dôsledku alebo v súvislosti s porušením povinností Zhotoviteľa stanovených v Zmluve, resp. v súvislosti s plnením podľa Zmluvy, a to najmä za škodu, ktorá vznikla Objednávateľovi alebo tretej osobe v dôsledku toho, že Zhotoviteľ nevykonal Dielo riadne a včas a s odbornou starostlivosťou.
5.9 Zhotoviteľ zodpovedá za to, že Dielo je vykonané bez vád, riadne, v súlade s platnými technologickými postupmi a všeobecnými technickými požiadavkami a relevantnými všeobecne záväznými právnymi predpismi, pokynmi Objednávateľa a podľa podmienok dohodnutých v Zmluve.
5.10 Zhotoviteľ zodpovedá za vady, ktoré má Dielo v čase jeho odovzdania Objednávateľovi.
5.11 Zhotoviteľ nezodpovedá za vady Diela, ktoré boli spôsobené použitím podkladov prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, resp. nesprávnosť, prípadne na ňu upozornil Objednávateľa a ten na ich použití trval.
5.12 Záručná doba Diela je 24 mesiacov (2 roky) na materiály a 60 mesiacov (5 rokov) na montážne práce. Záručná doba začína plynúť odo dňa prevzatia Diela Objednávateľom, t. j. dňom podpísania Preberacieho protokolu.
5.13 Počas záručnej doby má Objednávateľ právo požadovať odstránenie vád Diela a Zhotoviteľ povinnosť bezodplatne vady Diela odstrániť.
5.14 Objednávateľ sa zaväzuje, že prípadné uplatnenie vád Diela uskutoční bezodkladne po ich zistení, najneskôr však do uplynutia záručnej doby.
5.15 Uplatnenie vád Diela musí byť u Zhotoviteľa uskutočnené písomne (e-mailom), pričom vada musí byť dostatočne a zrozumiteľne špecifikovaná. Záručná doba sa predlžuje o dobu od uplatnenia vád až do odstránenia uplatnených vád.
5.16 [bookmark: _Ref51744911][bookmark: _Ref11932233]Zhotoviteľ je povinný začať s odstraňovaním vady Diela na vlastné náklady bezodkladne po jej uplatnení a odstrániť vadu v lehote dohodnutej medzi Zmluvnými stranami s ohľadom na rozsah a povahu uplatnenej vady; v prípade, ak sa Zmluvné strany nedohodnú na lehote odstránenia vady Diela, Zhotoviteľ je povinný odstrániť uplatnenú vadu najneskôr v lehote 15 dní od jej uplatnenia.
5.17 O odstránení vady Diela bude vyhotovená zápisnica, podpísaná oprávnenými zástupcami Zmluvných strán.
5.18 Porušenie povinnosti Zhotoviteľa začať s odstraňovaním vád Diela v lehote podľa bodu 4.18 Zmluvy a/alebo porušenie povinnosti odstrániť uplatnené vady v lehote do pätnástich dní od ich uplatnenia, resp. v lehote dohodnutej Zmluvnými stranami, sa považuje za podstatné porušenie Zmluvy. 
5.19 V prípade, ak Zhotoviteľ nezačne s odstraňovaním vady v lehote podľa bodu 4.18 Zmluvy, a/alebo neodstráni vady v lehote do pätnástich dní od ich uplatnenia, resp. v lehote dohodnutej Zmluvnými stranami, je Objednávateľ oprávnený zabezpečiť odstránenie vady prostredníctvom tretej osoby na náklady Zhotoviteľa.
5.20 Zhotoviteľ nezodpovedá za vady Diela spôsobené neodborným zásahom do Diela zo strany Objednávateľa alebo tretích osôb.
5.21 Pokiaľ konaním Zhotoviteľa alebo osôb, prostredníctvom ktorých Zhotoviteľ zabezpečuje realizáciu Diela podľa Zmluvy, vzniknú škody na Mieste plnenia alebo na vykonaných prácach na Diele, Zhotoviteľ zodpovedá za tieto škody a je povinný ich odstrániť na vlastné náklady.
5.22 Ak vznikne škoda neoprávneným vstupom Zhotoviteľa alebo osôb, prostredníctvom ktorých Zhotoviteľ zabezpečuje realizáciu Diela podľa Zmluvy na pozemky tretích osôb, alebo ich poškodením, prípadne porušením inžinierskych sietí, za škodu zodpovedá Zhotoviteľ. V prípade, ak na Mieste plnenia vykonávajú Dielo, resp. realizujú práce aj iné subjekty objednané Zhotoviteľom (subdodávateľ), Zhotoviteľ zodpovedá za vykonanie prác týmito subjektmi, zodpovedá za nebezpečenstvo škody na veciach, na ktorých tieto subjekty vykonávajú práce, resp. realizujú činnosť a nebezpečenstvo škody na zariadeniach alebo veciach, ktoré zhotovia.
5.23 Zmluvné strany sa zaväzujú nahradiť druhej zmluvnej strane škodu spôsobenú porušením povinnosti zo záväzkového vzťahu, okrem prípadu, že by ten, kto porušil povinnosť preukázal, že porušenie povinnosti bolo spôsobené okolnosťami vylučujúcimi zodpovednosť.
5.24 V prípade, že Zhotoviteľ nevykoná Dielo v požadovanej kvalite, Objednávateľ má právo uplatniť nároky z vád v súlade s § 560 až § 565 Obchodného zákonníka, pokiaľ nie je v Zmluve uvedené inak.

VI. SANKCIE

6.1 Pre prípad porušenia povinnosti vykonať Dielo riadne a/alebo včas je Zhotoviteľ povinný zaplatiť Objednávateľovi zmluvnú pokutu vo výške 50,00 EUR za každý čo i len začatý deň porušenia zabezpečovanej zmluvnej povinnosti.
6.2 Pre prípad porušenia povinnosti podľa bodu 5.18 Zmluvy je Zhotoviteľ povinný zaplatiť Objednávateľovi zmluvnú pokutu vo výške 30,00 EUR za každý čo i len začatý deň porušenia zmluvnej povinnosti, a to za každé porušenie povinnosti samostatne.
6.3 Pre prípad porušenia povinnosti podľa bodu 8.3 Zmluvy je Zhotoviteľ povinný zaplatiť Objednávateľovi jednorazovú zmluvnú pokutu vo výške 1 000,00 EUR.
6.4 Zmluvná pokuta je splatná v lehote 14 dní odo dňa jej písomného uplatnenia Objednávateľom.
6.5 Zaplatením zmluvnej pokuty nie je dotknuté právo Objednávateľa na náhradu škody, ktorá mu vznikne porušením zabezpečovanej povinnosti zo strany Zhotoviteľa. Objednávateľ má nárok na náhradu škody v celom jej rozsahu (a teda aj škody presahujúcej zmluvnú pokutu, ktorá vznikla v dôsledku porušenia povinnosti Zhotoviteľom zabezpečenej zmluvnou pokutou).
6.6 Pre prípad porušenia povinnosti Objednávateľa uhradiť Zhotoviteľovi riadne a včas fakturovanú sumu v lehote podľa bodu 4.7 Zmluvy, Zhotoviteľ je oprávnený požadovať od Objednávateľa zákonný úrok z omeškania z nezaplatenej sumy za každý deň omeškania.

VII. UKONČENIE ZMLUVY

7.1 Zmluvu možno ukončiť:
7.1.1 písomnou dohodou Zmluvných strán,
7.1.2 písomnou výpoveďou Objednávateľa aj bez uvedenia dôvodu. Výpovedná doba je 14 dní a začína plynúť nasledujúci deň po doručení výpovede Zhotoviteľovi,
7.1.3 písomným odstúpením od Zmluvy ktoroukoľvek zo Zmluvných strán, doručeným druhej Zmluvnej strane. 
7.2 Zmluvné strany môžu od Zmluvy odstúpiť v prípade ak: 
7.2.1 bol na majetok Zmluvnej strany vyhlásený konkurz, 
7.2.2 bolo proti Zmluvnej strane začaté konkurzné konanie, 
7.2.3 bol proti Zmluvnej strane pre nedostatok majetku zamietnutý návrh na vyhlásenie konkurzu, 
7.2.4 Zmluvná strana ako právnická osoba oprávnená podnikať je v likvidácii, 
7.2.5 Zhotoviteľ postúpi práva a povinnosti zo Zmluvy v rozpore s bodom 9.3 Zmluvy, 
7.2.6 podstatne sa porušili ustanovenia Zmluvy, za ktoré sa považuje predovšetkým neplnenie podľa Zmluvy riadne a/alebo včas, alebo ak došlo k porušeniu zákonnej povinnosti Zhotoviteľom, povinnosti vyplývajúcej pre Zhotoviteľa zo Zmluvy alebo v súvislosti s plnením podľa Zmluvy.
7.3 Odstúpenie od Zmluvy musí byť písomné s uvedením dôvodu odstúpenia a doručené druhej Zmluvnej strane.
7.4 Účinky odstúpenia od Zmluvy nastávajú momentom jeho doručenia druhej Zmluvnej strane. Odstúpením od Zmluvy nie je dotknuté právo Objednávateľa domáhať sa náhrady škody spôsobenej porušením povinností Zhotoviteľa. 
7.5 V prípade, že k odstúpeniu od Zmluvy dôjde po začatí plnenia Zmluvy Zhotoviteľom, má Zhotoviteľ voči Objednávateľovi nárok na zaplatenie časti ceny zodpovedajúcej vzájomne odsúhlasenému rozsahu prác, ktoré Zhotoviteľ riadne podľa Zmluvy vykonal do dňa jej zániku.
7.6 Zánikom účinnosti Zmluvy nezaniká povinnosť Zmluvných strán vysporiadať vzájomné vzťahy, ktoré vznikli na jej základe a/alebo z nej vyplývajú.

VIII. UZATVÁRANIE ZMLÚV SO SUBDODÁVATEĽMI

8.1 Zhotoviteľ  pred uzatvorením Zmluvy predložil Objednávateľovi zoznam subdodávateľov v zmysle a rozsahu podľa § 41 ods. 3 zákona o verejnom obstarávaní, ktorý tvorí Prílohu č. 2 Zmluvy (ďalej len „Zoznam subdodávateľov“).
8.2 Zhotoviteľ  nie je oprávnený plniť záväzky podľa Zmluvy prostredníctvom subjektov odlišných od subdodávateľov uvedených v Zozname subdodávateľov, pokiaľ nedôjde k ich zmene postupom podľa tohto článku Zmluvy.
8.3 V prípade zmeny v osobe subdodávateľa, ktorého kapacitami Zhotoviteľ preukázal splnenie niektorej z podmienok účasti stanovených v súťažných podkladoch, je Zhotoviteľ  súčasne povinný zabezpečiť, aby nahradzujúci subdodávateľ spĺňal podmienky účasti, ktorých splnenie Zhotoviteľ  v procese verejného obstarávania preukázal kapacitami nahradeného subdodávateľa.
8.4 [bookmark: _Ref10647998]Za účelom každej zmeny v osobe existujúceho subdodávateľa alebo doplnenia ďalšieho subdodávateľa je Zhotoviteľ  povinný najneskôr päť (5) pracovných dní pred navrhovanou zmenou subdodávateľa (podpísaním zmluvy so subdodávateľom) doručiť Objednávateľovi oznámenie o zmene v Zozname subdodávateľov, ktoré musí obsahovať
8.4.1 [bookmark: _Ref10648001]identifikačné údaje nového subdodávateľa, ktorý bude poskytovať plnenie alebo jeho časť podľa Zmluvy v nasledovnom rozsahu: obchodné meno, sídlo resp. miesto podnikania, IČO subdodávateľa, meno, priezvisko, adresa pobytu a dátum narodenia osôb oprávnených konať za subdodávateľa,
8.4.2 podiel plnenia Zmluvy v percentách, ktorý má Zhotoviteľ  v úmysle zabezpečiť prostredníctvom nového subdodávateľa,
8.4.3 ak sa novým subdodávateľom nahrádza už schválený subdodávateľ, identifikačné údaje nahrádzaného subdodávateľa.
8.5 [bookmark: _Ref10647815]Prílohou oznámenia podľa predchádzajúceho bodu Zmluvy bude
8.5.1 potvrdenie o platnom zápise subdodávateľa v registri partnerov verejného sektora podľa § 11 zákona o verejnom obstarávaní (ak u subdodávateľa vznikla povinnosť byť registrovaný podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov),
8.5.2 čestné vyhlásenie o tom, že subdodávateľ nemá v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písmena c) zákona o verejnom obstarávaní (ak u subdodávateľa vznikla povinnosť byť registrovaný podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov),
8.5.3 doklady, na základe ktorých nahradzujúci subdodávateľ preukáže, že spĺňa podmienky účasti uvedené v Súťažných podkladoch, ktorých splnenie Zhotoviteľ  v procese verejného obstarávania preukázal kapacitami nahradeného subdodávateľa (uvedené sa uplatní len v prípade zmeny v osobe subdodávateľa, ktorého kapacitami Zhotoviteľ  preukázal splnenie niektorej z podmienok účasti v Súťažných podkladoch zákazky),
8.5.4 čestné vyhlásenie, o tom, že subdodávateľ nie je sankcionovanou osobou, na ktorú sa vzťahuje sankčné opatrenie v zmysle zákona č. 289/2016 Z. z o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny alebo nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine,
8.5.5 čestné vyhlásenie, že u subdodávateľa nefiguruje ruská účasť, ktorá prekračuje limity stanovené v článku 5 nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení rozhodnutia Rady (EÚ) č. 2022/578 z 8. apríla 2022, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine.
8.5.6 čestné vyhlásenie, že subdodávateľ ani jeho štatutárni zástupcovia nie sú ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku.
8.6 [bookmark: _Ref61033832]Objednávateľ je oprávnený písomne (e-mailom) namietať voči zmene subdodávateľa len vtedy, ak by neboli splnené podmienky uvedené v bode 8.4 alebo 8.5 Zmluvy, a to najneskôr päť (5) pracovných dní odo dňa doručenia oznámenia Zhotoviteľom.
8.7 [bookmark: _Ref503956968]Ak sa Objednávateľ v lehote podľa bodu 8.6 Zmluvy nevyjadrí, predpokladá sa, že s navrhovanou zmenou Zoznamu subdodávateľov súhlasí a Zhotoviteľ môže subdodávateľa použiť. 
8.8 Zhotoviteľ  je povinný zabezpečiť, aby jeho subdodávatelia mohli poskytovať plnenie prostredníctvom svojich ďalších subdodávateľov len za splnenia podmienky ich platného zápisu v registri partnerov verejného sektora podľa § 11 zákona o verejnom obstarávaní (ak u týchto subdodávateľov vznikla povinnosť byť registrovaní podľa zákona číslo 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), pričom v prípade nedodržania týchto podmienok Zhotoviteľ  voči Objednávateľovi zodpovedá za škodu spôsobenú ich porušením.
8.9 Zmluvné strany vyhlasujú, že odsúhlasenie výberu subdodávateľov Objednávateľom alebo poskytnutie plnenia podľa Zmluvy alebo jeho časti subdodávateľom žiadnym spôsobom nezbavuje Zhotoviteľa záväzkov a povinností vyplývajúcich mu zo Zmluvy a Zhotoviteľ  je zodpovedný za plnenie subdodávateľov, ako by plnil sám.
8.10 Pre odstránenie pochybností Zmluvné strany vyhlasujú, že Zhotoviteľ  je povinný postupovať podľa tohto článku Zmluvy aj v prípade, ak v priebehu verejného obstarávania nepredložil Objednávateľovi žiadny zoznam subdodávateľov resp. tvrdil, že plnenie poskytne osobne a následne vznikla potreba poskytovať plnenie alebo jeho časť subdodávateľom.
8.11 Zhotoviteľ  je povinný písomne oznámiť Objednávateľovi každú zmenu údajov subdodávateľa uvedených v bode 8.4.1 Zmluvy, a to v lehote štrnásť (14) dní odo dňa, kedy k zmene došlo.
8.12 Pre odstránenie akýchkoľvek pochybnosti sa Zmluvné strany dohodli, že prípadná zmena osoby subdodávateľa (jej nahradenie resp. vymazanie zo zoznamu subdodávateľov) nezakladá povinnosť Zmluvných strán uzatvoriť dodatok k Zmluve, predmetom ktorého by bola aktualizácia Zoznamu subdodávateľov týkajúca sa údajov o subdodávateľoch.

IX. OSOBITNÉ DOJEDNANIA

9.1 Vzájomné vzťahy Zmluvných strán touto Zmluvou neupravené sa riadia ustanoveniami Obchodného zákonníka, podporne ustanoveniami zákona č. 40/1964 Zb. Občiansky zákonník v znení neskorších predpisov a ostatnými dotknutými všeobecne záväznými právnymi predpismi platnými v SR.
9.2 Zmluvné strany sa zaväzujú prípadné spory zo Zmluvy alebo rozpory vo výklade niektorých jej ustanovení riešiť cestou zmieru a vzájomným rokovaním. Spory Zmluvných strán neoprávňujú Zhotoviteľa zastaviť práce potrebné k vykonaniu Diela a ostatného zmluvného plnenia.
9.3 Ak nedôjde k súhlasnému stanovisku Zmluvných strán, budú Zmluvné strany riešiť spor v prvom rade vzájomným rokovaním svojich štatutárnych zástupcov. Až po neúspešnosti takéhoto rokovania môžu sa obrátiť Zmluvné strany s návrhom na vyriešenie na príslušný súd.  
9.4 Pokiaľ v rámci plnenia podľa Zmluvy Zhotoviteľ použije autorské dielo tretej strany, je povinný zabezpečiť súhlas autora diela na použitie autorského diela tretej osobe a na plnenie podľa Zmluvy.
9.5 Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na vykonaní Diela v zmysle Zmluvy tak, aby si tieto osoby nemohli uplatňovať voči Objednávateľovi a tretej strane žiadne nároky vyplývajúce im z osobnostných, priemyselných či iných obdobných práv v súvislosti s riadnym plnením záväzkov Zhotoviteľa podľa Zmluvy.

X. ZÁVEREČNÉ USTANOVENIA

10.1 Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám a nepoužijú tieto informácie pre iné účely, ako pre plnenie podmienok Zmluvy, okrem plnenia povinností Objednávateľa ako povinnej osoby v zmysle zákona č.  211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10.2 [bookmark: _Ref12427906]Zmluvné strany sa zaväzujú navzájom sa včas informovať o všetkých nedostatkoch a vadách technického a právneho charakteru, ktoré by mohli ohroziť plnenie povinností vyplývajúce zo Zmluvy.
10.3 [bookmark: _Ref12431114]Zhotoviteľ nie je oprávnený postúpiť alebo previesť práva a povinnosti zo Zmluvy na tretiu osobu bez predchádzajúceho písomného súhlasu Objednávateľa. V opačnom prípade sa konanie Zhotoviteľa považuje za porušenie Zmluvy podstatným spôsobom. 
10.4 Písomnosti sa doručujú na adresy Zmluvných strán uvedené v záhlaví Zmluvy, ak nie je dohodnuté inak. Zásielka sa považuje za doručenú v deň jej osobného odovzdania, v deň jej doručenia prostredníctvom poštového podniku alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy, ak sa adresát o tom nedozvie. 
10.5 [bookmark: _Ref30754908]Akékoľvek informácie, ktoré pred alebo pri plnení Zmluvy Zhotoviteľ získal od Objednávateľa alebo sa ich dozvedel alebo zistil inak v súvislosti s plnením podľa Zmluvy, podliehajú obchodnému tajomstvu Objednávateľa alebo inej osoby, ak sú svojou povahou spôsobilé byť predmetom takejto ochrany. Zhotoviteľ sa zaväzuje zachovávať o všetkých týchto informáciách mlčanlivosť a dodržiavať povinnosti, ktoré mu v tejto súvislosti vyplývajú z príslušných právnych predpisov a zaväzuje sa nevyužiť ich vo svoj prospech alebo v prospech tretích strán počas trvania Zmluvy ani po skončení jej platnosti.
10.6 [bookmark: _Ref22810974][bookmark: _Ref22810985]Zmluvné strany sa pri plnení Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
10.7 [bookmark: _Ref30754931]Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene Zhotoviteľa pri poskytovaní plnenia podľa Zmluvy pre Objednávateľa alebo v jeho mene na základe Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení Zmluvy. Zhotoviteľ sa zaväzuje okamžite oznámiť Objednávateľovi primeranou formou akékoľvek podozrenie na porušenie povinností podľa tohto článku Zmluvy alebo akékoľvek skutočnosti, v dôsledku ktorých by sa vyhlásenie Zhotoviteľa podľa tohto bodu ukázalo ako nepravdivé a byť plne súčinný pri dôkladnom vyšetrení podozrenia.
10.8 Akékoľvek preukázané korupčné správanie Zhotoviteľa alebo porušenie povinností podľa bodu 10.6 a 10.7 Zmluvy sa považuje za podstatné porušenie Zmluvy.
10.9 Zmluva nadobúda platnosť dňom jej podpisu oboma Zmluvnými stranami a účinnosť nasledujúci deň po dni jej zverejnenia v Centrálnom registri zmlúv. Zmluvné strany berú na vedomie, že Zmluva je povinne zverejňovanou zmluvou podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a pre nadobudnutie jej účinnosti je podľa ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov nevyhnutné jej zverejnenie. 
10.10 Zmluvné strany súhlasia so zverejnením Zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10.11 Ak niektoré z ustanovení Zmluvy sa stane neplatným alebo neúčinným, netýka sa to ostatných ustanovení Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
10.12 Zmluvu možno meniť a dopĺňať výlučne formou očíslovaných dodatkov podpísaných oprávnenými zástupcami Zmluvných strán. Dodatky sú neoddeliteľnou súčasťou Zmluvy.
10.13 Neoddeliteľnou súčasťou Zmluvy je nasledovná príloha:
10.13.1	Príloha č. 1 – Cenová ponuka (Rozpočet)
10.13.2	Príloha č. 2 – Zoznam subdodávateľov
10.14 Zmluva je vyhotovená v štyroch (4) vyhotoveniach s povahou originálu, z ktorých Objednávateľ obdrží dve (2) vyhotovenia a Zhotoviteľ dve (2) vyhotovenia.
10.15 Zmluvné strany vyhlasujú, že si Zmluvu pred jej podpísaním prečítali, jej obsahu porozumeli a na znak súhlasu s jej obsahom ju podpísali.






	V Bratislave dňa 
Objednávateľ

	
	V [●] dňa 
Zhotoviteľ


	[●]
generálny riaditeľ
SLOVENSKÝ VODOHOSPODÁRSKY PODNIK, štátny podnik
	
	                                 [●]
meno a priezvisko štatutárneho orgánu
označenie štatutárneho orgánu
obchodné meno spoločnosti




